CELEX: 32020D1115
Language: et
Date: 2020-07-24 00:00:00
Title: Nõukogu otsus (EL) 2020/1115, 24. juuli 2020, seisukoha kohta, mis võetakse Euroopa Liidu nimel ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahel sõlmitud kokkuleppega moodustatud ühiskomitees kõnealuse kokkuleppe protokollide nr 1 ja nr 4 muudatuste vastuvõtmise küsimuses

29.7.2020   
               
               
                  ET
               
               
                  Euroopa Liidu Teataja
               
               
                  L 244/16
               
            
         NÕUKOGU OTSUS (EL) 2020/1115,
         24. juuli 2020,
         seisukoha kohta, mis võetakse Euroopa Liidu nimel ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahel sõlmitud kokkuleppega moodustatud ühiskomitees kõnealuse kokkuleppe protokollide nr 1 ja nr 4 muudatuste vastuvõtmise küsimuses
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa Ühendus sõlmis ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe (edaspidi „kokkulepe“) nõukogu otsusega 97/126/EÜ (1). Kokkulepe jõustus 1. jaanuaril 1997.
                  
               
                     (2)
                  
                  
                     Vastavalt kokkuleppe artiklile 34 võib ühiskomitee, mis on moodustatud kokkuleppe artikli 31 alusel (edaspidi „ühiskomitee“), muuta kokkuleppe protokollide sätteid.
                  
               
                     (3)
                  
                  
                     Läbirääkimiste tulemusel leppisid liit ja Fääri saarte kohalik valitsus kokku, et muudavad kokkuleppe protokollide teatavaid sätteid, täpsemalt protokolli nr 1, mis käsitleb ühenduses vabasse ringlusse lastud või Fääri saartele imporditud teatavate kalade ja kalatoodete suhtes kohaldatavat soodustatud tariifimenetlust; ja protokolli nr 4, mis sätestab teatavate põllumajandustoodete, välja arvatud protokollis nr 1 nimetatud toodete impordi suhtes kohaldatavad erisätted. Muudatustega laiendatakse kokkuleppe osaliste teatavate toodete turulepääsu.
                  
               
                     (4)
                  
                  
                     Ühiskomitee kavatseb vastu võtta otsuse protokollide nr 1 ja nr 4 muutmise kohta.
                  
               
                     (5)
                  
                  
                     On asjakohane määrata kindlaks liidu nimel ühiskomitees võetav seisukoht protokollide nr 1 ja nr 4 muudatuste vastuvõtmise küsimuses, kuna nimetatud protokollide muutmise otsus on liidu jaoks siduv,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel ühiskomitees ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe protokollide nr 1 ja nr 4 muutmise küsimuses, põhineb ühiskomitee otsuse eelnõul (2).
         
         
            Brüssel, 24. juuli 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  Nõukogu 6. detsembri 1996. aasta otsus 97/126/EÜ ühelt poolt Euroopa Majandusühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe sõlmimise kohta (EÜT L 53, 22.2.1997, lk 1).
         
            (2)  Vt dokument ST 9385/20 veebilehel http://register.consilium.europa.eu.